Wilhelm Mohr

Wilhelm Mohr (1917–2016) var en norsk flyger og offiser i Luftforsvaret. Han var i en periode sjef for Luftforsvaret, og ledet i mange år Flyhavarikommisjonen. For sin innsats under andre verdenskrig mottok han Krigskorset med sverd.

 Bakgrunn 
Han var sønn av godseier Wilhelm Mohr (1886–1978) og Emily Holm (1886–1987). Broren Conrad Mohr (1914-1943) var også instruktør ved Little Norway og styrtet like før avreise til Europa..

 Andre verdenskrig 
Mohr tjenestegjorde som flyger på Værnes flystasjon ved utbruddet av andre verdenskrig. Han ledet speidervingen ved Trøndelag Flyavdeling fra 13. til 27. april. Mot slutten av kampene i Sør-Norge  var Mohr med i en gruppe flygere ledet av Bjarne Øen som forlot Norge ombord på MK «Sjøgutten» som gikk ut fra Herøy 6. mai 1940.

Mohr dro videre til Canada, og var med på å bygge opp Little Norway,Ragnar Wold: Slik fikk vi vinger. En beretning om opplæringen av luftpersonell i Canada 1940-45, Oslo: Damm, 1990, s. 32. der han ble instruktør. I 1941 var Mohr med på opprettelsen av 331 (Norwegian) Squadron før han ble beordret til en britisk skvadron for å få ledererfaring. I januar 1942 kom han til 332 (Norwegian) Squadron, der han i mai samme år ble skvadronsjef.

Mohr ble i statsråd 4. september 1942 tildelt Krigskorset «for med mot og plikttroskap å ha ledet norske flygeavdelinger, og for personlig innsats under operasjoner gjennem lengere tid.» Det ble i innstillingen vist til lengre tids deltakelse i offensive oppdrag og kamp, og anført at Mohr hadde «40 offensive 'sweeps', 2 fnd. Fly 'damaged'.» Tjenesten hadde for en stor del foregått over Den engelske kanal, Belgia og Frankrike.Erik Gjems-Onstad (red.): Krigskorset og St. Olavsmedaljen med ekegren, Oslo: Grøndahl-Dreyer, 1995, s. 66–67.

 Etter verdenskrigen 
Mohr fortsatte i Luftforsvaret etter krigen, der han blant annet var adjutant for kong Haakon VII, og senere stabssjef i Luftforsvarets Overkommando.Historier fra kjøkkenet , Forsvarets forum, 2. oktober 2012, besøkt 23. oktober 2012.  Fra 1963 til 1969 var Mohr sjef for Luftforsvaret. Hans siste stilling i Luftforsvaret var som direktør ved Forsvarets høgskole. Han var da generalløytnant.

I det sivile var Wilhelm Mohr fra 1977 til 1989Wilhelm Mohr – On World War II (Dag Henriksen, Tapir 2009) Side 19. ISSN 1502-007X formann for Flyhavarikommisjonen.  Fra 1970 til 1976 var han president i Norsk Aero Klubb.

I forbindelse med 100-årsjubileet for Luftforsvaret ble Mohr portrettert av Ross Kolby i 2013. Portrettet henger hos Luftforsvarsstaben på Rygge Flystasjon.

 Utmerkelser 
I tillegg til Krigskorset med sverd, ble Mohr også tildelt Krigsmedaljen, Deltagermedaljen med rosett«Normandie: Markerte 70 år siden D-dagen», Forsvarsdepartementet, 6. juni 2014, besøkt 10. juni 2014. og Haakon VIIs 70-årsmedalje.Bjørn Steenstrup: Hvem er Hvem? 1979, Oslo: Kunnskapsforlaget, 1979, s. 441. Mohr ble i 1964 utnevnt til kommandør av St. Olavs Orden «for embetsfortjeneste».«St. Olav», VG, 13. oktober 1964, s. 7. For sin innsats for Forsvaret ble Mohr i 2015 hedret med Forsvarets hederskors.Dei får medaljar 8. mai , forsvaret.no, besøkt 8. mai 2015. For sin innsats under andre verdenskrig ble han også tildelt det britiske Distinguished Flying Cross, samt 1939–1945 Star og Air Crew Europe Star med spenne for France and Germany Star.«Lt. Gen. Wilhelm Mohr» , natalie-holland.com, besøkt 5. juni 2014. Han oppnådde to ganger «Mentioned in Despatches». USA hedret Mohr med Legion of Merit. Mohr er innehaver av storkors av den svenske Sverdordenen«Wilhelm Mohr», nbl.no, besøkt 10. juni 2014. og av Thailands krones orden. Han er utnevnt til Det jugoslaviske flaggs orden og til ridder av Dannebrogordenen.

I 1979 ble Mohr tildelt Norsk Aero Klubbs hederstegn i gull.«Hederstegn tildelt» , nlf.no, besøkt 26. april 2014. Han er også tildelt Norges Forsvarsforenings verneidrettsmedalje.

I 2015 ble Mohr tildelt Regjeringens minnemedalje for innsats under andre verdenskrig.«26 glemte helter hedret for sin krigsinnsats», osloby.no, 9. oktober 2015, besøkt 20. oktober 2015.

Mohr ble begravet på statens bekostning.

 Litteratur 
 Cato Guhnfeldt.Spitfire Saga. Pionértid – Bind I, 2009, Wings. ISBN 9788299807104
 Cato Guhnfeldt, Spitfire Saga. Sommeren 1942/Dieppe – Bind II, 2009, Wings. ISBN 9788299807111
 Cato Guhnfeldt, Spitfire Saga. Full innsats – Bind III, 2010, Wingsi. ISBN 9788299807128
 Cato Guhnfeldt, Spitfire Saga. Mot overtak i luften – Bind IV, 2013, Wings. ISBN 9788299807135
 Cato Guhnfeldt, Spitfire Saga. 132 Wing/Invasjonen; Bind V, 2014, Wings. ISBN 9788299807142
 Maaø, Ole Jørn/Sanderød, Steinar (red) (2017). "Luftforsvarets historie - sett ovenfra". Fagbokforlaget. ISBN 978-82-450-2183-7

 Referanser 

 Eksterne lenker 
 Wilhelm Mohr i Norsk biografisk leksikon

Kategori:Norske generalløytnanter
Kategori:Norske flyvere fra andre verdenskrig
Kategori:Personer fra englandsfarten 1940–1945
Kategori:Krigskorset
Kategori:Kommandører av St. Olavs Orden
Kategori:Krigsmedaljen
Kategori:Forsvarets hederskors
Kategori:Deltagermedaljen
Kategori:Haakon VIIs 70-årsmedalje
Kategori:Distinguished Flying Cross
Kategori:Riddere av Dannebrogordenen‎
Kategori:Sverdordenen
Kategori:Regjeringens minnemedalje for innsats under andre verdenskrig
Kategori:Personer fra Bergen kommune
Kategori:Personer ved Little Norway
Kategori:Nordmenn fra andre verdenskrig
Kategori:Begravelser på statens bekostning
Kategori:Kong Haakon VIIs jubileumsmedalje 1905–1955